Source: https://www.proarges.ro/social/de-miercuri-scolile-inchise-pentru-o-saptamana-universitatile-decid-singure-ce-vor-face-transportul-de-persoane-romania-italia-suspendat
Timestamp: 2020-05-27 14:34:43+00:00
Document Index: 16499205

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 6', 'Articolul 7', 'Articolul 8']

Video! De miercuri, școlile închise pentru o săptămână. Universitățile decid singure ce vor face. Transportul de persoane România-Italia, suspendat
By	Mircea Sararescu Martie 09, 2020	493
Comitetul Național pentru Situații Speciale de Urgență a decis închiderea tuturor școlilor din România vreme de o săptămână, începând de miercuri, 11 martie, până pe 22 martie, cu posibilitatea de prelungire a măsurii. Ministrul Educației a mai subliniat că în învățământul universitar, ministerul a transmis o notă tuturor universităților prin care cere, având în vedere autonomia acestor unități de învățământ superior, să transmită o informare în cazul în care se decide suspendarea cursurilor.
La clasa pregătitoare înscrierile, care se fac online, continuă, ministrul Educației afirmând că la nevoie calendarul poate fi prelungit.
Ministrul Macel Vela a mai anunțat suspendareaa transportului rutier de persoane, pentru toate cursele efectuate de operatorii de transport spre Italia și dintre Italia, până pe 22 martie.
Părinții pot duce copiii la Afterschool. Guvernul ia în calcul și posibilitatea introducerii de cursuri online.
Premierul Ludovic Orban:
- Am luat decizia suspendării cursurilor în perioada 11-22 martie, cu posibilitate de prelungire
- E o măsură cu caracter preventiv
- Vrem să și vedem evolutia privind numărul de diagnostice
- Grija principală este de a-i feri pe elevi de orice risc de contaminare
- Am luat măsuri de întăriri a controlului la graniță
Ministrul Marcel Vela anunță măsurile suplimentare de combatere a noului coronavirus:
- Articolul 1. Se aprobă suspendarea cursurilor din toate unitățile din învățământul preuniversitar de la data de 11 martie până la data de 22 martie, cu posibilitatea de prelungire.
- Articolul 2. Se aprobă suspendarea transportul rutier de persoane, pentru toate cursele efectuate de operatorii de transport spre Italia și dintre Italia, până pe 22 martie.
- Operatorii care efectuează servicii regulate au obligația de a informa cetățenii faptul că vor intra în carantină sau autoizolare pe teritoriul României.
Articolul 3. Se aprobă suspendarea sau interzicerea de către operatorii feroviari de noi trenuri spre Italia și dinspre Italia spre România, începând din 12 martie până pe 30 martie.
Articolul 4. Se aprobă sistarea programelor de studii privind schimbul de experiență, cu unități de învățământ din Italia, până la data de 22 martie.
Articolul 6. Se aprobă instituirea obligației pentru unitățile de alimentație publică de a lua măsuri în privința: dezinfecția frecvente a suprafețelor expuse (ex. cărucioare, coșuri de cumpărături, clanțe de la uși, butoane de la lifturi etc.), în special în zona caselor de marcat, cât și instituirea de măsuri pentru evitarea aglomerației, în special în zona caselor de marcat.
- Articolul 7. Se aprobă desfășurarea reuniunilor de sub 200 de persoane fără avizul DSP.
- Articolul 8. Se aprobă transmiterea unei circulare către instituțiile publice și private în vederea analizării posibilității desfășurării muncii la domiciliu pentru o parte din personal.
ROMÂNIA: 17 CAZURI DE CORONAVIRUS CONFIRMATE
Autoritățile au confirmat apariția a două noi cazuri de coronavirus pe teritoriul României. Este vorba de o femeie de 73 de ani din Buzău și un bărbat de 60 de ani din București. Numărul pacienților români infectați cu coronavirus a ajuns la 17.
Guvernul reamintește cetățenilor să ia în considerare doar informațiile verificate prin sursele oficiale și să apeleze pentru recomandări și alte informații la linia TELVERDE 0800800358.
De asemenea, cetățenii români din străinătate pot solicita informații despre prevenirea și combaterea virusului la linia special dedicată lor +4021.320.20.20.
« Video! Activități suspendate la instituțiile de cultură ale CJ Argeș Avocatul Poporului își suspendă activitatea. Audiențe prin telefon sau poștă »